Document ID: 32011D0539

РЕШЕНИЕ EUMM GEORGIA/2/2011 НА КОМИТЕТА ПО ПОЛИТИКА И СИГУРНОСТ
от 14 септември 2011 година
за удължаване на мандата на ръководителя на Мисията за наблюдение на Европейския съюз в Грузия, EUMM Georgia
(2011/539/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38, трета алинея от него,
като взе предвид Съвместно действие 2008/736/ОВППС на Съвета от 15 септември 2008 г. относно Мисията за наблюдение на Европейския съюз в Грузия, EUMM Georgia (1), и по-специално член 10, параграф 1 от него,
като има предвид, че:
(1)
На 15 септември 2008 г. Съветът прие Съвместно действие 2008/736/ОВППС относно Мисията за наблюдение на Европейския съюз в Грузия, EUMM Georgia („EUMM Georgia“).
(2)
На 1 юли 2011 г. по предложение на върховния представител на Съюза по въпросите на външните работи и политиката на сигурност, Комитетът по политика и сигурност („КПС“) прие Решение EUMM/1/2011 (2) относно назначаването на г-н Andrzej TYSZKIEWICZ за ръководител на Мисията на EUMM в Грузия до 14 септември 2011 г.
(3)
Съгласно член 10, параграф 1 от Решение 2010/452/ОВППС (3) на Съвета КПС е оправомощен, в съответствие с член 38 от Договора, да взема съответните решения с цел упражняване на политическия контрол и стратегическото ръководство на мисията EUMM Georgia, включително решението за назначаване на ръководител на мисията,
ПРИЕ НАСТОЯЩОТО РЕШЕНИЕ:
Член 1
Мандатът на г-н Andrzej TYSZKIEWICZ като ръководител на Мисията за наблюдение на Европейския съюз в Грузия, EUMM Georgia се удължава до 14 септември 2012 г.
Член 2
Настоящото решение влиза в сила в деня на приемането му.
Съставено в Брюксел на 14 септември 2011 година.

Labels: 18
9
5